Lendva Község tisztelt polgárai!

Kedves díjazottak!

Ezekben az ünnepélyes pillanatokban, amikor a szlovén kultúra napját ünnepeljük, szeretném kifejezni mély tiszteletemet gazdag kulturális örökségünk és mindazok iránt, akik megalapozták városunk felvirágoztatását.

Lendva - a kultúra e végtelenül szép mozaikja - valóban kivételes és egyedülálló. A művészet és a kultúra mélyen áthatja Lendva identitását. Örökségünk fényűző és nemes, és mi építünk rá és gazdagítjuk azt. Számos mérföldkövet ünneplünk és minden alkalommal mély büszkeséggel és tisztelettel emlékezünk. Tavaly emlékeztünk meg róla, hogy a mai Szlovénia területén, ezelőtt 450 éve, 1573-ban itt Lendván nyomtatták ki az első könyvet.

Duša Počkaj színésznő születésének 100. évfordulója alkalmából büszkén tekintünk vissza életére és munkásságára, amellyel gyökeresen alakította a szlovén színházi világot. Duša Počkaj itt született, közöttünk, és lehet, hogy az elmúlt évtizedekben elhanyagoltuk örökségét, de mi szívünkben őrizzük, és idén külön hangsúlyt fektetünk rá.

Büszkén tekintünk egy különleges mérföldkő elé is - Štefan Galič festőművész műtermének megvásárlására. A művész idén ünnepelte volna 80. születésnapját. Štefan Galič a fametszet virtuóza volt, aki tájunk örökségéből és esztétikájából merített ihletet. Műtermének megvásárlásával megkezdjük az utat e kivételes élet- és alkotótér újjáélesztése felé, amelyet szeretnénk megosztani mindazokkal, akik értékelik és tisztelik a művészt, és mindazokkal, akik számára műterme új dimenziókat nyit a kultúra területén.

Ebből az alkalomból nemcsak a művészekre és alkotókra emlékezünk, hanem azokra is, akik őrzik örökségünket, akik a háttérből támogatják, szervezik és együttműködnek ebben a munkában. Nehéz mindannyiukat megnevezni, de mindegyiküknek helye van abban a történetben, amelyet közösen írunk. E személyek, támogatók, rendkívüli terek nélkül nem élhetnénk át a művészi alkotás teljes pompáját. Köszönjük mindannyiuknak, akik lehetővé teszik, hogy minden művész teljes mértékben megcsillogtathassa tehetségét, hogy felfedezhessük egy gazdag és néha elfeledett örökség sokoldalúságát, hogy részt vehessünk Lendva vibráló és színes képének kialakításában.

A kulturális művészeti alkotásnak sok formája van, és sokféle formát ölthet, de mindenki munkája fontos. Nemcsak azokról van szó, akik a színpadon állnak és alkotnak, hanem azokról is, akik a színfalak mögött dolgoznak. A hangtechnikus által közvetített minden hangról, minden leírt szóról, a műkedvelők tevékenységéről, akik hozzájárulnak ahhoz, hogy Lendva kulturális és művészeti lüktetése teljes mértékben élővé váljon. Gyakori, hogy az egyének kivételes érdeklődésüket és az ebből szerzett tudásukat a közösségbe viszik. Így van ez az idei két díjazott esetében is, az egyik a kulturális és történelmi örökség, a másik pedig a gyógynövénytan és a házi patikák számára készült készítmények területén, akik olyan múltbéli kincsek ismeretét gazdagítják, amelyek nélkülük könnyen a feledés homályába merültek volna.

A Színház- és Hangversenyterem 20 éves működése és a több mint 2500 előadás és egyéb rendezvény igazán lenyűgöző számok, amelyeket két évtízeddel ezelőtt kevesen hittek el. Ezt a mérföldkövet nem kis részben a ma már díjnyertes fény- és hangmesterek tették lehetővé, akik felbecsülhetetlen szerepet játszanak a rendezvények zökkenőmentes lebonyolításában és e csodálatos, de bonyolult épület műszaki irányításában. A kezdetektől fogva számos beruházásra, javításra és korszerűsítésre volt szükség. Tavaly is több mint 105.000 eurót fektettünk az épületbe, korszerűsítettük a világítást és felújítottuk a színpaddeszkákat. A kiváló térbeli és technikai feltételek, a személyzet szakértelme és elkötelezettsége nélkül, és természetesen önök nélkül, kedves rendezvénylátogatók, ez a történet nem íródott volna be nagy betűkkel a lendvai kultúra történetébe.

Ugyanez igaz településünk gazdag és sokszínű műkedvelő tevékenységére is, amely értékes erőforrás, és gazdagítja a közösség kulturális szövetét. Az örökség és a népi hagyományok ápolása segít megőrizni az identitást és a múlthoz való kötődést, ami kulcsfontosságú a jövő generációi számára. Büszkeségük megalapozott, hiszen munkájuk alapvető fontosságú a fenntarthatóság és a kulturális örökség tiszteletben tartásának biztosításában. Az utókor hálája az önök munkájáért kétségtelenül ugyanilyen mély és tiszteletteljes lesz.

Köszönet illeti a médiát is, amely szorgalmasan követi, történeteken és képeken keresztül megőrzi az értékes pillanatokat, érdekes és felbecsülhetetlen értékű eseményeket juttatva el azok otthonába, akik különböző okok miatt nem tudnak részt venni a rendezvényen. A kulturális események dokumentálása a jövő generációi számára is értékes, mivel ez tulajdonképpen a kulturális élet egyfajta archívumát jelenti, lehetővé téve a kulturális örökség megőrzését és továbbadását, ami rendkívül fontos egy társadalom identitásának, hagyományainak és kreativitásának hosszú távú megőrzése szempontjából.

Ezért ma nem csak egyénekre, hanem mindazokra emlékezünk, akik az évtizedek során Lendva jellegét formálták.

Szeretném megragadni az alkalmat, hogy őszinte hálámat fejezzem ki mindazoknak, akik hozzájárulnak kulturális tájképünk gazdagításához. Együtt építünk hidat a múlt és a jövő, a hagyomány és a modernitás között.

Köszönet mindenkinek, legyen a kultúra ünnepe tele a művészet szeretetével, az örökség tiszteletével és a gyönyörű városunkra való büszkeséggel.

Lendva Község tisztelt polgárai, tisztelt díjazottak, ma nemcsak a művészetet ünnepeljük, hanem a közösséget is, amelyet együtt alakítunk. Legyen kultúránk továbbra is az inspiráció és a büszkeség forrása. Köszönöm és minden jó kívánok a szlovén kultúra napja alkalmából!

**Janez Magyar,** Lendva Község polgármestere